cyanic-selkie/wikianc huggingface dataset:
బార్బీ
చరిత్ర
ఆమె పిల్లలు బార్బరా, కెన్నెత్ 1956 లో ఐరోపా పర్యటన సమయంలో, రూత్ హ్యాండ్లర్ బిల్డ్ Lilli అని ఒక జర్మన్ బొమ్మ బొమ్మ అంతటా వచ్చింది. వయోజన చిత్రాలతో బొమ్మ హ్యాండ్లర్ మనసులో ఉన్నది వేటి ఉంది, కాబట్టి ఆమె వాటిలో మూడు కొనుగోలు. ఆమె కుమార్తె ఒక ఇచ్చారు, మాట్టెల్ తిరిగి ఇతరులు పట్టింది. Lilli బొమ్మ బిల్డ్- జేటంగ్ వార్తాపత్రిక కోసం రీన్హార్డ్ Beuthin గీసిన కామిక్ స్ట్రిప్ కనిపించే ఒక ప్రముఖ పాత్ర లో డై ఆధారపడింది. Lilli ఒక అందగత్తె పిడుగు, ఆమె కోరుకున్నది తెలుసు, అది పొందుటకు పురుషులు ఉపయోగించి పైన లేని ఒక పని అమ్మాయి. Lilli బొమ్మకు మొదటి 1955 లో జర్మనీ లో అమ్మివేశారు, మొదట పెద్దలు విక్రయించబడింది అయితే, అది విడిగా అందుబాటులో ఉన్న దుస్తులను లో ఆమె డ్రెస్సింగ్ ఎంజాయ్ చేసిన పిల్లల్లో ఆదరణ పొందింది.
యునైటెడ్ స్టేట్స్ ఆమె తిరిగి వచ్చిన, హ్యాండ్లర్ (ఇంజనీర్ జాక్ ర్యాన్ నుండి సహాయంతో) బొమ్మ రూపకల్పన తిరిగి, బొమ్మ హ్యాండ్లర్ యొక్క కుమార్తె బార్బరా ఒక కొత్త పేరు , బార్బీ, ఇవ్వబడింది. బొమ్మ మార్చి 9, 1959. ఈ తారీఖు బార్బీ యొక్క అధికారిక పుట్టినరోజు ఉపయోగిస్తారు న్యూ యార్క్ లో అమెరికన్ ఇంటర్నేషనల్ టాయ్ ఫెయిర్లో రంగప్రవేశం చేసింది.
బయటి లింకులు
వర్గం:బొమ్మలు
జాన్ విజయ్
జాన్ విజయ్ భారతదేశానికి చెందిన సినిమా నటుడు. ఆయన మలయాళం, తెలుగు, హిందీ & కన్నడ సినిమాల్లో నటించాడు.
రుద్రాక్ష
రుద్రాక్ష అనగా మాగ్నోలియోఫైటాకు చెందిన చెట్టు. దీని శాస్త్రీయ నామం Elaeocarpus Ganitrus. హిందువులు ఈ చెట్టు యొక్క కాయలను పవిత్రంగా భావిస్తారు. రుద్ర+అక్ష = రుద్రాక్ష దేవదేవుడైన పరమేశ్వరుని స్వరూపమని హిందువుల నమ్మకం. రుద్రుని (శివుడు) అక్షుల నుండి జాలువారిన నీటి బిందువులు భువికి జారి మొక్కలుగా మొలచి వృక్షాలుగా మారినవని అంటారు. అలాంటి వృక్షాలకు కాసిన కాయలను రుద్రాక్షలు అంటారు. ఇవి పురాణ కాలం నుండి ఉపయోగించబడుతున్నవి. ఋషులు, మునులు, దేవతలు, రాక్షసులు అందరూ వీటిని ధరించువారేనని పురాణాల ద్వారా తెలియుచున్నది. ఇప్పటికీ బ్రాహ్మణులు, పూజారులు, వేదాంతులు, గురువులు లాంటివారు వీటిని ధరిస్తారు. ధరించుట వీలుకాని వారు పూజా గృహముల యందు ఉంచి పూజించుట కద్దు.
రుద్రాక్షలు - రకాలు
thumb|250px|[[శ్రీశైలం వీధుల్లో రుద్రాక్షల అమ్మకం|alt=]] రుద్రాక్షలలో పలు రకాలు ఉన్నాయి. కొన్ని ప్రత్యేకమైన అడవులలో మాత్రమే పెరిగే రుద్రాక్ష వృక్షాల నుండి సేకరించే రుద్రాక్షలు పచ్చిగా ఉన్నపుడు కోడిగుడ్డు, ఒక కాయ ఆకారం కలిగి ఉంటాయి. ఎండిన తరువాత ఇవి కుచించుకుంటూ గుండ్రముగా మారుతాయి. దీని మధ్య భాగమున కల తొడిమ ఎండి రాలిపోతుంది. అది రాలిన తరువాత రుద్రాక్ష మధ్య కాళీ ఏర్పడి దారం గుచ్చుటకు వీలు కలుగుతుంది. వీటిని ముఖ్యముగా ముఖముల సంఖ్యాపరంగా విభజిస్తారు. ఒక ముఖము నుండి పన్నెండు, పదఐదు ముఖాల వరకూ కలిగి ఉంటాయి. ఇరవై ఒక్క ముఖాల రుద్రాక్షలు కూడా ఉన్నాయి. ఎక్కడైనా అత్యధికంగా లభించునవి పంచముఖ రుద్రాక్షలు. వీటిలో ఒక ముఖము కలిగిన రుద్రాక్షను ఏకముఖి అంటారు. ఇది అన్నిటిలోకీ ప్రశస్తమయినదిగా చెపుతారు. దీనిని ధరించిన వారికి సర్వవిధాలా విజయం చేకూరునని నమ్ముతారు. అలాంటి రుద్రాక్షల వివరాలు.
అత్యంత శ్రేష్టమయినది. శివుని త్రినేత్రంగా, ఓం కార రూపంగా నమ్ముతారు. దీనిని శివపార్వతి రూపంగా నమ్ముతారు. దీనిని త్రిమూర్తి స్వరూపంగా నమ్ముతారు. నాలుగు వేదాల స్వరూపం పంచభూత స్వరూపం కార్తికేయునికి ప్రతీక. రక్తపోటు, హిస్టీరియా పోతాయి. కామధేనువుకి ప్రతీక. అకాల మరణం సంభవించదని ప్రజల విశ్వాసం విఘ్నేశ్వరునికి ప్రతీక. కుండలినీ శక్తి పెరుగుతుంది. నవగ్రహ స్వరూపం. భైరవునికి ప్రతీక. దుర్గ ఆరాధకులకు మంచిది. దీనిని ఎడమ చేతికి ధరించాలి. దశావతార స్వరూపం. జనార్ధనుడికి ప్రతీక. అశ్వమేధ యాగం చేసినంత ప్రయోజనం కలుగుతుంది. దీనిని స్త్రీలు ఎక్కువగా ధరిస్తారు. ఇండస్ట్రియల్ స్కానింగ్ కానీ, డెంటల్ ఎక్స్ రే యంత్రంతో తీసిన ఎక్స్ రే ద్వారా నిజమైన రుద్రాక్షని గుర్తించవచ్చు
పూజలలో రుద్రాక్షలు
రుద్రాక్షలను 108 గాని, 54 గాని, 27 గాని బంగారము, వెండి లేదా రాగి తీగతో మాలగా తయారుచేయించి మెడలో ధరించవలెను. జప మాలగా కూడా ఉపయోగించవచ్చును.
వైద్యంలో రుద్రాక్షలు
రుద్రాక్షలు ధరించుట వలన గుండె జబ్బులు, అధిక రక్తపోటు, మధుమేహం మొదలగు దీర్ఘకాలిక వ్యాధులకు ఉపశమనం కలుగుతుందని నమ్మకం. రుద్రాక్షలను అన్ని వర్ణములవారు ధరించవచ్చును.
వ్యాపారంలో రుద్రాక్షలు
మనదేశంలో ప్రతీ సంవత్సరమూ 300 కోట్ల రుద్రాక్షల వ్యాపారం జరుగుతుందని హీలింగ్ మాట్రిక్స్ అనే సంస్థ 7 జూలై 2011 నాడు తెలిపింది. స్మగ్లర్లు నకిలీ రుధ్రాక్ష మాలలు ఎర్ర చందనం దుంగలనుండి తయారు చేస్తారు
లంకెలు
Mala wąskolistna
దమ్మాయిగూడ పురపాలకసంఘం
దమ్మాయిగూడ పురపాలకసంఘం, తెలంగాణ రాష్ట్రం, మేడ్చల్ మల్కాజిగిరి జిల్లా కు చెందిన ఒక పట్టణ స్థానిక స్వపరిపాలన సంస్థ. దమ్మాయిగూడ పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోకసభ నియోజకవర్గం లోని మల్కాజ్‌గిరి శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న దమ్మాయిగూడ, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
దమ్మాయిగూడ 8.8 చదరపు కిలోమీటర్ల విస్తీర్ణంలోఉంది. ఇది 17.49°N, 78.598°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 22 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 21452 మంది కాగా, అందులో 11625 మంది పురుషులు, 9827 మంది మహిళలు ఉన్నారు. 2750 గృహాలు ఉన్నాయి ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 18 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:మేడ్చల్ మల్కాజిగిరి జిల్లా పురపాలక సంఘాలు వర్గం:2018 స్థాపితాలు
డమాస్కస్ సెయింట్ జాన్
డమాస్కస్ సెయింట్ జాన్ ( 675 లేదా 676 - 4 డిసెంబర్ 749) డమాస్కస్‌కు చెందిన క్రైస్తవ నాయకుడు. అతను సన్యాసి, పూజారి (క్రైస్తవ బోధకుడు). తను సిరియా రాజధాని డమాస్కస్ నగరంలో పుట్టి పెరిగాడు. పాలస్తీనాలోని జెరూసలెంలో, మార్ సబా ఆశ్రమంలో మరణించాడు. ఇతను తొలితరం ఇస్లాం విమర్శకులలో ఒకడు.
బాహ్య లంకెలు
వర్గం:అరబ్ క్రైస్తవులు వర్గం:సిరియా క్రైస్తవులు వర్గం:ఇస్లాం విమర్శకులు
అజయ్ అరసాడ
అజయ్ అరసాడ తెలుగు సినిమారంగానికి చెందిన సంగీత దర్శకుడు. అయన మొదట లఘుచిత్రాలకు సంగీతం అందిస్తూ, 2014లో కిరాక్ అనే సినిమా ద్వారా సినీరంగంలోకి అడుగుపెట్టాడు.
జననం, విద్యాభాస్యం
అజయ్ అరసాడ ఆంధ్రప్రదేశ్ రాష్ట్రం, విశాఖపట్నంలో 1 అక్టోబరు 1989లో జన్మించాడు. అయన విశాఖపట్నంలోని బి.టెక్ పూర్తి చేశాడు.
బయటి లింకులు
వర్గం:తెలుగు సినిమా సంగీత దర్శకులు వర్గం:1989 జననాలు వర్గం:విశాఖపట్నం జిల్లా సినిమా రచయితలు
శ్రీయుక్తేశ్వర్ గిరి
శ్రీయుక్తేశ్వర్ గిరి (మే 10, 1855 – మార్చి 9, 1936) ఒక ప్రముఖ ఆధ్యాత్మిక గురువు. ఈయన ఒక యోగి ఆత్మకథ రాసిన పరమహంస యోగానందకు గురువు. ఈయనకు గురువు లాహిరి మహాశయులు.
జీవితం
యుక్తేశ్వర్ జన్మనామం ప్రియానాథ్ కరార్. మే 10, 1855లో బెంగాల్ ప్రావిన్సు లోని సీరాంపూర్ లో క్షేత్రనాథ్ కరార్, కాదంబిని దంపతులకు జన్మించాడు. ఈయన చిన్నవయసులోనే తండ్రి మరణించడంతో కుటుంబ బాధ్యతలు, భూమి తాలూకు వ్యవహారాలు చూసుకోవలసి వచ్చింది. చదువులో మంచి ప్రతిభ కనబరచిన ఈయన ప్రవేశ పరీక్షలో మంచి మార్కులు సంపాదించి శ్రీరాంపూర్ క్రిస్టియన్ మిషనరీ కళాశాలలో సీటు సంపాదించాడు. అక్కడ ఉండగానే బైబిల్ పై ఆసక్తి కలిగింది. ఈ ఆసక్తి వల్ల ఈయన తర్వాత రాసిన ది హోలీ సైన్స్ అనే పుస్తకంలో యోగా, బైబిల్ ను సమన్వయం చేస్తూ కొంత శాస్త్రీయమైన వివరణలు ఇచ్చాడు. కలకత్తా విశ్వవిద్యాలయానికి అనుబంధంగా ఉన్న కలకత్తా వైద్య కళాశాలలో రెండు సంవత్సరాల పాటు చదివాడు.
కళాశాల నుంచి బయటకు వచ్చిన తర్వాత ఈయనకు వివాహమై ఒక కూతురు జన్మించింది. తర్వాత కొన్నేళ్ళకు భార్య మరణించింది. తర్వాత కొన్నేళ్ళకు ఈయన శ్రీ యుక్తేశ్వర్ గిరి అనే పేరుతో సన్యాసాశ్రమం స్వీకరించాడు.
1884లో లాహిరి మహాశయులు ఈయనకు క్రియాయోగ దీక్షనిచ్చి తన శిష్యుడిగా చేర్చుకున్నాడు. తర్వాత తరచుగా బెనారస్ లో తన గురువును కలుస్తూ కొన్ని సంవత్సరాలు గడిపాడు. 1894లో ఈయన అలహాబాదులో కుంభమేళా జరుగుతున్న సమయంలో తన పరమ గురువైన (లాహిరీ మహాశయుల గురువు) మహావతార్ బాబాజీని కలుసుకున్నాడు. బాబాజీ ఈయనను హిందూ పురాణాలను, బైబిల్ ను సమన్వయం చేస్తూ పుస్తకాలు రాయమని ప్రేరేపించాడు. స్వామి అనే పేరును కూడా ఆయనే చేర్చాడు. శ్రీ యుక్తేశ్వర్ ఈ పుస్తకాన్ని 1894 లో కైవల్య దర్శనం (ది హోలీ సైన్స్) అనే పేరుతో విడుదల చేశాడు.
ఈయన ఆంగ్లం, ఫ్రెంచ్, బెంగాలీ, హిందీ ధారాళంగా మాట్లాడేవాడు. సంస్కృతంలో కూడా మంచి పరిజ్ఞానముండేది. ఆంగ్లం, సంస్కృత భాషలను సులభంగా నేర్చుకోవడానికి తాను స్వయంగా రూపొందించిన బోధనా పద్ధతులను విద్యార్థులకు వివరించేవాడు.
మూల గ్రంథాలు
వర్గం:ఆధ్యాత్మిక గురువులు వర్గం:1855 జననాలు వర్గం:1936 మరణాలు
జజ్జియని
జజ్జియని, (304) అన్నది అమృత్‌సర్ జిల్లాకు చెందిన అమృత్‌సర్ ఒకటో తాలూకాలోని గ్రామం, ఇది 2011 జనగణన ప్రకారం 271 ఇళ్లతో మొత్తం 1286 జనాభాతో 166 హెక్టార్లలో విస్తరించి ఉంది. సమీప పట్టణమైన మజిత అన్నది 6 కి.మీ. దూరంలో ఉంది. గ్రామంలో మగవారి సంఖ్య 652, ఆడవారి సంఖ్య 634గా ఉంది. షెడ్యూల్డ్ కులాల సంఖ్య 684 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37448.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ఆసుపత్రిఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
పబ్లిక్ రీడింగ్ రూం లేదు. సమీప పబ్లిక్ రీడింగ్ రూంగ్రామానికి 5 నుంచి 10 కిలోమీటర్ల లోపే ఉంది.
భూమి వినియోగం
జజ్జియని (304) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
జజ్జియని (304) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -1 తాలూకా గ్రామాలు
ఓం బిర్లా
ఓం బిర్లా (జ.1962 నవంబరు 23) భారతదేశ రాజకీయ నాయకుడు. అతను భారతదేశానికి 17వ లోక్‌సభ స్పీకరుగా ఉన్నారు. అతను రాజస్థాన్ లోని కోటా-బుండి పార్లమెంటు నియోజకవర్గం నుండి ఎన్నికయ్యాడు. అంతకు ముందు అతను రాజస్థాన్ రాష్ట్ర శాసనసభకు శాసనసభ్యునిగా కోటా దక్షిణ నియోజకవర్గం నుండి ఎన్నికయ్యాడు. 2019 జూన్ 19 న అతను లోక్‌సభ స్పీకరుగా పదవీ బాధ్యతలు చేపట్టాడు. అతను భారతీయ జనతా పార్టీ సభ్యుడు.
ప్రారంభ జీవితం
ఓం బిర్లా 1962 నవంబరు 23న శ్రీకృష్ణ బిర్లా, శకుంతలాదేవి దంపతులకు జన్మించాడు. అతను కోటాలోని ప్రభుత్వ కామర్స్ కళాశాల నుండి మాస్టర్స్ డిగ్రీని పొందాడు. తరువాత ఆజ్మీరు లోని మహర్షి దయానంద్ సరస్వతి విశ్వవిద్యాలయం నుండి కామర్స్ డిగ్రీని పొందాడు. రామమందిరం నిర్మాణ ఉద్యమంలో పాల్గొన్నందుకు గాను బిర్లా ఉత్తరప్రదేశ్ లో జైలుశిక్ష అనుభవించాడు.
శాసనసభ్యునిగా
అతను 2003లో మొట్టమొదటి సారి రాజస్థాన్ లోని కోటా దక్షిణ నియోజకవర్గం నుండి శాసనసభ్యునిగా ఎన్నికయ్యాడు. అతను భారత కాంగ్రెస్ అభ్యర్థి శాంతి ధరివాల్ ను 10,101 ఓట్ల మెజారితో ఓడించాడు. 2008లో జరిగిన అసెంబ్లీ ఎన్నికలలో అతను 24, 300 ఓట్ల తేడాతో కాంగ్రెస్ అభ్యర్థి రాం కిషన్ వెర్మ చేతిలో ఓడిపోయాడు. పార్లమెంటు సభ్యునిగా ఎంపిక కాక ముందు అతను 2013లో మూడవసారి అసెంబ్లీ ఎన్నికలలో పాల్గొని కాంగ్రెస్ అభ్యర్థి పంకజ్ మెహ్రాను 50,000 ఓట్ల తేడాతో ఓడించాడు. అతని 2003-08 పదవీ కాలంలో రాజస్థాన్ ప్రభుత్వంలో పార్లమెంట్ సెక్రటరీగా వ్యవహరించాడు.
పార్లమెంటు సభ్యునిగా
అతను 16వ, 17వ లోక్‌సభలకు సభ్యునిగా కోట (రాజస్థాన్) పార్లమెంటు నియోజకవర్గం నుండి ఎంపిక అయ్యాడు.అతను 16వ లోక్‌సభలో సామాజిక న్యాయం, సాధికారకత కొరకు ఎనర్జీ, కన్సాల్టేటివ్ స్టాండింగ్ కమిటీ సభ్యునిగా వ్యవహరించాడు. 17వ లోక్‌సభలో లోక్‌సభ స్పీకరుగా ఎంపిక అయ్యాడు.
సామాజిక సేవలు
ఒక క్రియాశీల పార్లెమెంటు సభ్యునిగా కోట (రాజస్థాన్) పార్లమెంటు నియోజక వర్గ పరిథిలో అనేక సామాజిక సంక్షేమ కార్యక్రమాలను నిర్వహించాడు. అందులో "పరీధాన్" అనే కార్యక్రమళ్ 2012లో ప్రారంభమైంది. ఈ కార్యక్రమంలో భాగంగా అతను బట్టలు, పుస్తకాలను సమాజంలో బలహీన వర్గాల ప్రజలకు అందజేయడం, రక్త దాన శిబిరాలను నిర్వహించాడు. అతను పేద ప్రజలకు ఉచితంగా భోజనం, మందులు సరఫరా కార్యక్రమం కూడా చేపట్టాడు.
బయటి లంకెలు
వర్గం:జీవిస్తున్న ప్రజలు వర్గం:1962 జననాలు వర్గం:16వ లోక్‌సభ సభ్యులు వర్గం:భారతీయ జనతా పార్టీ రాజకీయ నాయకులు వర్గం:రాజస్థాన్ వ్యక్తులు వర్గం:17వ లోక్‌సభ సభ్యులు
ఓ మనిషి నీవెవరు
ఓ మనిషి నీవెవరు 2021లో విడుదలైన తెలుగు సినిమా. గాడ్ మినీస్ర్టీస్ స‌మ‌ర్ప‌ణ‌లో స్వ‌ర్ణ క్రియేష‌న్స్ బ్యానర్‌పై స్వ‌ర్ణ కుమారి దొండ‌పాటి నిర్మించిన ఈ సినిమాకు కృష్ణ మూర్తి, రాజ్ కుమార్ నాయుడు ద‌ర్శ‌క‌త్వం వహించారు. రిజ్వాన్ క‌ల్‌షాన్, సుమ‌న్, చ‌ల‌ప‌తిరావు, హ‌రి, త‌రుణ్ కుమార్ ప్ర‌ధాన పాత్ర‌ల్లో నటించిన ఈ సినిమా తెలుగుతో పాటు తమిళ, కన్నడ, మలయాళ, ఒడిస్సా, హిందీ, ఇంగ్లీష్ భాషల్లో జనవరి 22న విడుదలైంది.
మూలాలు
వర్గం:2021 తెలుగు సినిమాలు వర్గం:సుమన్ నటించిన చిత్రాలు
నేనున్నాను
పాటలు
ఎం. ఎం. కీరవాణి సంగీతాన్ని అందించిన ఈచిత్ర పాటలు ఆదిత్యా మ్యూజిక్ ద్వారా విడుదల చేయబడ్డాయి.
బయటి లంకెలు
వర్గం:2004 తెలుగు సినిమాలు వర్గం:అక్కినేని నాగార్జున సినిమాలు వర్గం:వి. ఎన్. ఆదిత్య దర్శకత్వం వహించిన చిత్రాలు వర్గం:ఎమ్.ఎమ్. కీరవాణి సంగీతం అందించిన సినిమాలు వర్గం:శ్రియా సరన్ నటించిన సినిమాలు వర్గం:ఆర్తీ అగర్వాల్ నటించిన సినిమాలు వర్గం:బ్రహ్మానందం నటించిన సినిమాలు వర్గం:సునీల్ నటించిన చిత్రాలు వర్గం:తనికెళ్ళ భరణి చిత్రాలు వర్గం:ఆలీ నటించిన సినిమాలు వర్గం:పరుచూరి బ్రదర్స్ సినిమాలు వర్గం:ఎం.ఎస్.నారాయణ నటించిన సినిమాలు వర్గం:ధర్మవరపు సుబ్రహ్మణ్యం నటించిన చిత్రాలు వర్గం:రవిబాబు చిత్రాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:సుధ నటించిన సినిమాలు
దర్వా శాసనసభ నియోజకవర్గం
దర్వా శాసనసభ నియోజకవర్గం మహారాష్ట్ర రాష్ట్రంలోని నియోజకవర్గాలలో ఒకటి. ఈ నియోజకవర్గం 1972 నుండి 2004 ఎన్నికల వరకు ఉంది. దర్వా నియోజకవర్గంగా, ఆ తరువాత నియోజకవర్గాల పునర్విభజనలో భాగంగా డిగ్రాస్ శాసనసభ నియోజకవర్గంలో భాగమైంది.
మూలాలు
వర్గం:మహారాష్ట్ర శాసనసభ నియోజకవర్గాలు
న్యాయాధిపతులు
thumb|బుక్ ఆఫ్ జడ్జెస్ పుస్తకంలోని ఛాప్టర్ 6-3 న్యాయాధిపతులు గ్రంథకర్త సమూయేలు ప్రవక్త. ఇది క్రీ.పూ. 1000 సం.ల కాలంలో రాయబడింది. దీనిలో ఇశ్రాయేలు గోత్రాలకు న్యాయం తీర్చిన నాయకులు, వారిచేత దేవుడు జరిపించిన అద్భుతాలు, దేవుని మీద తన ప్రజలు తరచుగా చేసిన తిరుగుబాట్లు, వాటి ఫలితంగా వచ్చిన బాధలు, వారి పశ్చాత్తాపం, దేవుని మహాకరుణ, మొదలగు విషయాలు రాయబడ్డాయి.
పరిచయం
యెహోషువ ద్వారా ఇశ్రాయేలీయులు ఎన్నో ఘన విజయాలు అందుకొని కనాను దేశమును ఆక్రమించుకున్నారు. "శత్రువులందరినీ పూర్తిగా నిర్మూలించండి" అని దేవుడు ఇచ్చిన ఆజ్ఞను వారు నిర్లక్ష్యము చేశారు. వారిని తమ ప్రక్కనే ఉండనిచ్చారు. వారిని పెళ్ళి చేసుకొని, బంధువులు అయ్యారు. వారి దేవతలను పూజించి, యెహోవా దేవుని మరచిపోయి విగ్రహారాధన చేసారు. వారి ఆలయాల్లో వ్యభిచారం చేసి, నరబలులు, శిశుబలులు చేశారు. అన్యులతో వ్యాపారము చేసి, ఐశ్వర్యము పొంది, మాకు ఇది చాలు అనుకొన్నారు. దేవుని ధర్మ శాస్త్రమును విసర్జించి, తమ దృష్టిలో ఏది నచ్చితే అది చేశారు.
ఇశ్రాయేలీయుల నైతిక పతనము వారి దేశాన్ని సైనికముగా బలహీనపరచింది. వారి శత్రువులు వారిని మొత్తి బాధపెట్టినప్పుడు, దేవునికి మొర పెట్టారు. దేవుడు వారిని కరుణించి న్యాయాధిపతులను పంపి వారిని విడిపించాడు. యెహోషువ కాలము (క్రీ.పూ 1398) నుండి దావీదు కాలము (క్రీ. పూ 1043) ల మధ్య దాదాపు 350 సంవత్సరాల కాలములో దేవుడు 14 మంది న్యాయాధిపతులను ఇశ్రాయేలీయులకు అనుగ్రహించాడు. ప్రజలకు విశ్వాసము లేకపోయినప్పుడు కూడా దేవుడు తన నమ్మకత్వాన్ని వారి పట్ల చూపించాడు.
మూలాలు
వర్గం:గ్రంథములు వర్గం:క్రైస్తవ మతము
సెవెన్ సమురాయ్ (1954 సినిమా)
సెవెన్ సమురాయ్ 1954, ఏప్రిల్ 26న విడుదలైన జపాన్ చలనచిత్రం. అకిరా కురొసావా దర్శకత్వం వహించిన ఈ చిత్రం 1586లోని సెంగోకు కాలంలో జరిగిన జపనీస్ చరిత్ర ఆధారంగా రూపొందించబడింది.
అవార్డులు
నామినేట్ - ఉత్తమ చిత్రం నామినేట్ - ఉత్తమ విదేశీ నటుడు - తోషిరో మిఫ్యూన్ నామినేట్ - ఉత్తమ విదేశీ నటుడు - తకాషి షిమురా
ఇతర లంకెలు
వర్గం:జపాన్ చలన చిత్రాలు
గోండియా
గోండియా, మహారాష్ట్రలోని ఒక పట్టణం. ఇది గోండియా జిల్లా ముఖ్యపట్టణం. ఈ ప్రాంతంలో వడ్ల మిల్లులు పుష్కలంగా ఉన్నందున గోండియాను రైస్ సిటీ అని కూడా పిలుస్తారు. పట్టణ పరిపాలనను పురపాలక సంఘం నిర్వహిస్తుంది.
రోడ్డు
ముంబై-నాగ్‌పూర్-కోల్‌కతా రహదారి, జిల్లా గుండా వెళుతున్న ఏకైక జాతీయ రహదారి, గోండియా, విదర్భ ప్రాంతంలోని నాగ్‌పూర్ నుండి రోడ్డు మార్గంలో సుమారు 170 కి.మీ. దూరంలో ఉంది. నాగ్‌పూర్ నుండి రాష్ట్ర రవాణా బస్సులో గోండియా చేరుకోవడానికి 4 గంటల ప్రయాణం పడుతుంది. గోండియా నుండి జబల్‌పూర్, నాగ్‌పూర్, రాయ్‌పూర్ హైదరాబాద్‌లకు బస్సులు నడుస్తున్నాయి.
రైలు
గోండియా జంక్షన్ రైల్వే స్టేషను మహారాష్ట్రలోని పెద్ద జంక్షన్లలో ఒకటి. ఇది A-గ్రేడ్ స్టేషన్.
ఇది హౌరా-ముంబై మార్గంలో ఉంది. స్టేషన్‌లో ఏడు ప్లాట్‌ఫారమ్‌లు ఉన్నాయి, వీటిపై త్రాగునీరు, టీ స్టాల్స్, బల్లలు, వెయిటింగ్ షెడ్‌లు ఉన్నాయి. పండ్ల దుకాణం, బుక్‌స్టాల్ కూడా ఉన్నాయి. స్టేషన్‌లో ఎగువ తరగతుల్లో ప్రయాణించే ప్రయాణికుల కోసం ఎయిర్ కండిషన్డ్ వెయిటింగ్ రూమ్‌లు, దిగువ తరగతుల్లో ప్రయాణించే ప్రయాణికుల కోసం మామూలు వెయిటింగ్ హాల్ ఉన్నాయి.
విమానాశ్రయం
గోండియా విమానాశ్రయం, పట్టణం నుండి 12 km దూరం లోని కమ్తా గ్రామం వద్ద ఉంది. ఈ ఎయిర్‌స్ట్రిప్‌ను 1940లో రెండవ ప్రపంచ యుద్ధం సమయంలో బ్రిటిష్ వారు నిర్మించారు. ప్రారంభంలో పబ్లిక్ వర్క్స్ డిపార్ట్‌మెంటు దీన్ని నిర్వహించేది. 1998 ఆగష్టు నుండి 2005 డిసెంబరు వరకు ప్రభుత్వ యాజమాన్యంలోని మహారాష్ట్ర ఇండస్ట్రియల్ డెవలప్‌మెంట్ కార్పొరేషన్ (MIDC) అధీనంలో ఉండేది. ఆ తర్వాత దీనిని ఎయిర్‌పోర్ట్స్ అథారిటీ ఆఫ్ ఇండియా (AAI) నిర్వహిస్తోంది. ఎయిర్‌బస్ A-320, బోయింగ్ 737. తదితర విమానాలు దిగేలా, విమానాశ్రయం రన్‌వేను 7,500 ft కు విస్తరించారు.
జింకా రామారావు
జననం
ఇతను 1946, నవంబరు 29న గుంటూరు జిల్లా సత్తెనపల్లి గ్రామంలోని ఒక మధ్య తరగతి కుటుంబంలో జన్మించాడు. ఇతని తండ్రి కోటయ్య, తల్లి సుబ్బమ్మ.
చిత్రకళా ప్రస్థానం
తన కుటుంబంలో ఎవరికీ చిత్రకళలో అనుభవం లేదు. రామారావు తన మూడవ తరగతి నుంచే ప్రతి రోజు కొత్తకొత్త బొమ్మలను వేయడానికి ప్రయత్నించేవాడు. పాఠశాలో బలపంతో పలక బొమ్మలు గీస్తే రామారావు పక్కన వున్న పిల్లలు ఆ బొమ్మలను మాష్టారుకి చూపించేవారు. అది చూసిన మాష్టారు 'నువ్వు బాగా గీస్తున్నావురా, నీకు మంచి భవిష్యత్తుంటుంది' అని ప్రోత్సహించేవాడు. నాలుగో తరగతిలో పలక మీద గీసిన బుద్ధుడి బొమ్మ ఇతనికి మంచి గుర్తింపు తెచ్చిపెట్టింది. కలకత్తాలోని శాంతినికేతన్‌లో చిత్రకళను అభ్యసించిన మల్లం గురవయ్య దగ్గర చిత్రకళలో మెళుకువలు నేర్చుకున్నాడు. గీతాంజలి కావ్యంలోని ప్రతి ఖండిక భావాన్ని తన చిత్రాలలో వివరించే ప్రయత్నం చేశాడు. ఈ 103 గీతాలకు గీయడానికి 5 సంవత్సరాల సమయం పట్టింది.
పురస్కారాలు
ఇప్పటివరకు దాదాపుగా 400లకు పైగా పెయింటింగ్స్ వేసిన రామారావు అనేక పురస్కారాలు అందుకున్నాడు.
ఇతర విషయాలు
సినీ హాస్యనటుడు బ్రహ్మానందం కూడా జింకా రామారావు బొమ్మలు వేస్తుంటే ఆసక్తిగా గమనించేవాడు.
వెలుపలి లంకెలు
వర్గం:1946 జననాలు వర్గం:గుంటూరు జిల్లా చిత్రకారులు వర్గం:జీవిస్తున్న ప్రజలు వర్గం:గుంటూరు జిల్లా వ్యక్తులు
జి.వి. నారాయణరావు
జి.నారాయణరావు తెలుగు సినిమా నటుడు. అంతులేని కథ సినిమా ద్వారా వెండితెరకు పరిచయం అయ్యాడు. సుమారు 100 సినిమాలలో నటించాడు. ప్రస్తుతం టి.వి.సీరియళ్లలో నటిస్తున్నాడు.
జీవిత విశేషాలు
ఇతడు కృష్ణా జిల్లా, కురుమద్దాలి గ్రామంలో జన్మించాడు. ఇతని తండ్రి జి.డి.ప్రసాదరావు సినిమా పంపిణీ రంగంలో కొంతకాలం, సారథీ స్టుడియోకు మేనేజింగ్ డైరెక్టర్‌గా కొంతకాలం ఉన్నాడు. ఇతని బాల్యం, విద్యాభ్యాసం గుంతకల్లు, హైదరాబాదులలో నడిచింది. ఇతడు గిడుగు విశాలాక్షి వద్ద భరతనాట్యం, నటరాజ రామకృష్ణ వద్ద కూచిపూడి నృత్యం, ఎ.ఆర్.కృష్ణ వద్ద నటన నేర్చుకున్నాడు. చదువుకునే రోజులలో మహమ్మద్ బీన్ తుగ్లక్, ప్రతాపరుద్రీయం, మంచుతెర తదితర నాటకాలలో నటించాడు. ప్రముఖ సినిమా నటులు కోట శ్రీనివాసరావు, నూతన్ ప్రసాద్, విద్యాసాగర్, దేవదాస్ కనకాల మొదలైనవారు ఇతని రంగస్థల మిత్రులు. 1973లో మద్రాసు ఫిలిం ఛాంబర్ ఆధ్వర్యంలో ప్రారంభమైన ఫిలిం ఇన్‌స్టిట్యూట్ మొదటి బ్యాచ్‌లో ఇతడు శిక్షణ పొందాడు. ఇతడు సినిమాలలో నటించడమే కాక కొన్ని చిత్రాలను నిర్మించాడు. ప్రస్తుతం టి.వి.సీరియల్స్ నిర్మాతగా, నటునిగా రాణిస్తున్నాడు.
మూలాలు
వర్గం:తెలుగు సినిమా నటులు
మేడ్చల్ పురపాలకసంఘం
మేడ్చల్ పురపాలకసంఘం, తెలంగాణ రాష్ట్రం, మేడ్చల్ మల్కాజిగిరి జిల్లా కు చెందిన ఒక పట్టణ స్థానిక స్వపరిపాలన సంస్థ. మేడ్చల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోకసభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న మేడ్చల్, 2013, సెప్టెంబరు 16న పురపాలక సంఘంగా ఏర్పడింది. మేడ్చల్, అత్వెల్లి మొదలైన గ్రామ పంచాయితీలను ఇందులో విలీనం చేశారు.
భౌగోళికం
మేడ్చల్ 26.95 చదరపు కిలోమీటర్ల విస్తీర్ణంలోఉంది. ఇది 17.629°N, 78.481°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 10 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 35,611 మంది కాగా, అందులో 18,017 మంది పురుషులు, 17,594 మంది మహిళలు ఉన్నారు. 8,604 గృహాలు ఉన్నాయి ఇది పరిపాలనా పరంగా మునిసిపాలిటీ 20 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:మేడ్చల్ మల్కాజిగిరి జిల్లా పురపాలక సంఘాలు వర్గం:2018 స్థాపితాలు
తంబళ్ళవారిపల్లె
తంబిళ్ళవారిపల్లె కడప జిల్లా కోడూరు మండలానికి చెందిన రెవెన్యూయేతర గ్రామం.
తంబిళ్ళవారిపల్లె గ్రామం, అనంతరాజుపేట పంచాయతీ పరిధిలోని గ్రామం.
వీరులపాడు మండలం
వీరులపాడు మండలం, ఆంధ్రప్రదేశ్ రాష్ట్రంలోని ఎన్టీఆర్ జిల్లాకు చెందిన మండలం.ఇది సమీప పట్టణమైన విజయవాడ నుండి 56 కి. మీ. దూరంలోనూ ఉంది.
సమీప మండలాలు
యెర్రుపాలెం, మధిర, కంచికచెర్ల, నందిగామ
రవాణా సౌకర్యాలు
మధిర, కంచికచెర్ల, నందిగామ నుండి రోడ్దురవాణా సౌకర్యం ఉంది. రైల్వేస్టేషన్: ఎర్రుపాలెం, తొండల గోపవరం, విజయవాడ ప్రధాన స్టేషన్ 44 కి.మీ. దూరంలో ఉంది.
గ్లైసీన్
గ్లైసీన్ (ఆంగ్లం: Glycine) పుష్పించే మొక్కలలో ఫాబేసి కుటుంబానికి చెందిన ప్రజాతి.
ఇందులో సోయా చిక్కుడు (Glycine max) అన్నింటికన్నా ముఖ్యమైన జాతి. ఇవి ఆస్ట్రేలియా నుండి యూరేసియా వరకు విస్తరించాయి.
Species
Subgenus Glycine
Subgenus Soja (Moench) F.J. Herm.
వర్గం:ఫాబేసి
ఈశ్వరరావు (నటుడు)
ఈశ్వరరావు తెలుగు సినిమా నటుడు. ఇతడు స్వర్గం నరకం   చిత్రం ద్వారా సినీరంగ ప్రవేశం చేశాడు. ఇతడు 200కు పైగా సినిమాలలో నటించాడు. thumb|[[స్వర్గం నరకం (సినిమా)|స్వర్గం నరకం]]
బయటిలింకులు
వర్గం:తెలుగు సినిమా నటులు
జలాల్
విద్యా సౌకర్యాలు
సమీప బాలబడులు (బాబా బాకలా) గ్రామానికి 10 కిలోమీటర్ల కన్నా దూరంలో ఉంది. గ్రామంలో 2 ప్రభుత్వ ప్రాథమిక పాఠశాలఉన్నాయి సమీప సీనియర్ మాధ్యమిక పాఠశాలలు (Usman)గ్రామానికి 5 కిలోమీటర్ల లోపే ఉంది.
సమీప వృత్తివిద్యా శిక్షణ పాఠశాలలు (బాబా బాకలా) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
గ్రామంలో 1 ప్రాథమిక ఆరోగ్య ఉప కేంద్రం ఉంది.
గ్రామంలో 1 అలోపతీ ఆసుపత్రిఉంది.
గ్రామంలో 1 ఆసుపత్రిఉంది.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
..
విద్యుత్తు
. 1 1
భూమి వినియోగం
Jalal (102) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Jalal (102) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
గద్దర్
గద్దర్ గా అందరికీ సుపరిచితమైన గుమ్మడి విఠల్ రావు (1949 - 2023, ఆగస్టు 6)  విప్లవ కవి. ఈయనకు గద్దర్ అను పేరును స్వాతంత్ర్యం రాకముందు బ్రిటిష్ రాజ్యాన్ని వ్యతిరేకించిన "గదర్ పార్టీ" కు గుర్తుగా తీసుకోవడం జరిగింది.
జీవిత విశేషాలు
కుటుంబ నియంత్రణ, పారిశుధ్యం వంటి అనేక సామాజిక విషయాల గురించి ఆయన బుర్రకథలను తయారు చేసుకొని ప్రదర్శించి ప్రజలకు అవగాహన కల్పించేవాడు. ఆ తర్వాత అతను అనేక పాటలు రాసాడు. 1972 లో పల్లెల్లో జరుగుతున్న ఆకృత్యాలను ఎదురించేందుకు జన నాట్య మండలి ఏర్పడింది. ఇది దళితులను మేల్కొలిపేందుకు, వారిని చైతన్య పరిచేందుకు ఏర్పడింది. అయితే 1975లో గద్దర్ బ్యాంకు రిక్రూట్ మెంట్ పరీక్షను రాసాడు. అయన కెనరా బ్యాంకులో క్లార్క్ గా చేరాడు, తర్వాత అతను విమలను వివాహం చేసుకున్నాడు. వారికి ముగ్గురు పిల్లలు, సూర్యుడు, చంద్రుడు ( 2003 లో అనారోగ్యంతో మరణించారు), వెన్నెల.
1997 ఏప్రిల్ 6 న ఆయన పై పోలీసులు విరుచుకు పడ్డారు. ఆయన శరీరంలోకి అనేక బుల్లెట్లు గుచ్చుకున్నాయి. అన్ని బుల్లెట్ లను తొలగించారు కాని ఒక్క బుల్లెట్ ను మాత్రం డాక్టర్ లు తొలగించలేదు. అది తొలగిస్తే ఆయన ప్రాణాలకే ప్రమాదమని వదిలేశారు. ఆయన ఒంట్లో బుల్లెట్ ఉంది. ఆ తర్వాత నక్సలైట్ పార్టీలో ఉంటూ విప్లవ సాహిత్యాన్ని ప్రజల ముందు ఉంచారు. విప్లవ రచయితల సంఘం ద్వారా ప్రజలను చైతన్య పరిచారు. 2002 లో ప్రభుత్వంతో చర్చల సమయంలో నక్సలైట్స్ గద్దర్, వరవరరావు లను తమ దూతలుగా పంపారు. నకిలీ ఎన్‌కౌంటర్ లను ఆయన తీవ్రంగా నిరసించాడు.
తెలంగాణ ఉద్యమంలో
తెలంగాణ ఉద్యమం పునరుద్ధరించడంతో, గద్దర్ మరోసారి వెనుకబడిన కులాలు, నిమ్న కులాల ఉద్ధరణ ఉద్దేశంతో ఒక ప్రత్యేక తెలంగాణ రాష్ట్ర కోసం తన మద్దతును తెలపటానికి ప్రారంభించాడు. బలమైన కమ్యూనిస్ట్ భావజాలం ఉన్నప్పటికీ, అతను ప్రత్యేక తెలంగాణా రాష్ట్రాన్ని వ్యతిరేకించే భారతదేశం లోని కొన్ని కమ్యూనిస్ట్ పార్టీలతో తన భావాలను పంచుకోలేదు.
గద్దర్ మొదటి నుండి తెలంగాణా వాదే. దేవేందర్ గౌడ్ నవ తెలంగాణా పార్టీ పెట్టినప్పుడు ఆయనకు కూడా మద్దతు తెలిపారు గద్దర్. గద్దర్ పై దాడి జరిగినప్పుడు హోం మినిస్టర్ దేవేందర్ గౌడ్. తెలంగాణ ఉద్యమంలో తెలంగాణా ప్రజా ఫ్రంట్ ను స్థాపించాడు.
సినిమారంగం
మాభూమి సినిమాలోని బండెనక బండి కట్టి అనే పాటను పాడడంతోపాటు పాటలో నటించాడు. ఆయన రాసిన పాటల్లో "అమ్మ తెలంగాణమా" అనే పాట బహుల ప్రజాదరణ పొందింది. తెలంగాణా లోని అన్ని అంశాలను స్పృశిస్తూ సాగింది ఈ పాట. ఆయన రాసిన "నీ పాదం మీద పుట్టు మచ్చ నై చెల్లెమ్మ" అనే పాటకు ఉత్తమ గీతంగా నంది అవార్డు వచ్చింది అయితే ఆయన ఆ అవార్డును తిరస్కరించారు. ఆయన మరోసారి జై బోలో తెలంగాణా సినిమాలో తెరపైన కనిపించాడు. 'పొడుస్తున్న పొద్దూ' మీద పాట ఆయనే రాసి పాడి, అభినయించారు. ఈ పాట అద్భుత విజయం సాధించింది. . ఈ పాటకు నంది అవార్డు సైతం వచ్చింది. అలాగే ఆయన రాసి పాడిన ‘అమ్మా తెలంగాణ ఆకలికేకల గానమా’ పాటను తెలంగాణ రాష్ట్ర గీతంగా రాష్ట్ర సర్కార్‌ ఎంపిక చేసింది. 2016లో దండకారణ్యం మువీ, 2022లో విడుదలైన మెగాస్టార్‌ చిరంజీవి సినిమా ‘గాడ్‌ ఫాదర్‌’ లో గద్దర్ కీలక పాత్రలో కనిపించారు.
విశాఖ స్టీల్‌ ప్లాంట్‌ నేపథ్యంలో తీసిన ఉక్కు సత్యాగ్రహం అనే సినిమాలో గద్దర్ కీలకపాత్ర పోషించారు. ఇదే గద్దర్ నటించిన చివరి సినిమా.
అవార్డు
నంది అవార్డులు:
మరణం
గుండెపోటు కారణంగా 2023 జూలై 20న హైదరాబాద్‌, అమీర్ పేట్ లోని అపోలో ఆసుపత్రిలో చేరిన గద్దర్ కు ఆగస్టు 3న వైద్యులు బైపాస్ సర్జరీ చేశారు. తరువాత ఆసుపత్రిలోనే చికిత్సపొందిన గద్దర్ ఊపిరితిత్తులు, యూరినరీ సమస్యలతో 2023, ఆగస్టు 6 న మధ్యాహ్నం 3 గంటలకు మరణించాడు.
గద్దర్ మృతికి తెలంగాణ ముఖ్యమంత్రి కేసీఆర్, ఆంధ్రప్రదేశ్ ముఖ్యమంత్రి జగన్, మాజీ ముఖ్యమంత్రి చంద్రబాబు, కాంగ్రెస్ అగ్రనేత రాహుల్‌గాంధీ‌ తోపాటు రాష్ట్ర మంత్రులు, ఎంపీలు, ఎమ్మెల్సీలు, ఎమ్మెల్యేలు, వివిధ పార్టీల నేతలు, సినీ ప్రముఖులు సంతాపం ప్రకటించారు. ఆగస్టు 6 సాయంత్రం నుండి ఆగస్టు 7 మధ్యాహ్నం వరకు ప్రజల సందర్శనార్థం గద్దర్‌ భౌతికకాయాన్ని ఎల్బీ స్టేడియంలో ఉంచబడింది. ప్రజాప్రతినిధులు, ప్రముఖులు, కవులు, కళాకారులు, వేలాదిగా అభిమానులు గద్దర్‌ భౌతికకాయాన్ని సందర్శించి నివాళులు అర్పించారు. ఎల్బీ స్టేడియం నుంచి మధ్యాహ్నం 12 గంటలకు ప్రారంభమైన అంతిమయాత్ర గన్‌పార్కు నుంచి బషీర్‌బాగ్‌, లిబర్టీ, జేబీఎస్‌ మీదుగా 6 గంటలపాటు 17 కిలోమీటర్ల దూరమున్న అల్వాల్‌లోని గద్దర్‌ నివాసం వరకు కొనసాగింది. అక్కడ ముఖ్యమంత్రి కేసీఆర్‌తోపాటు పలువురు మంత్రులు, ఎమ్మెల్యేలు గద్దర్‌ భౌతికకాయానికి నివాళులర్పించారు. గద్దర్ స్థాపించిన మహాబోధి పాఠశాల ఆవరణలో అధికార లాంఛనాలతో గద్దర్‌ అంత్యక్రియలు జరిగాయి.
బాహ్య లంకెలు
వర్గం:1949 జననాలు వర్గం:2023 మరణాలు వర్గం:మార్క్సిస్టులు వర్గం:విప్లవ రచయితలు వర్గం:జీవిస్తున్న ప్రజలు వర్గం:దళిత రచయితలు వర్గం:మెదక్ జిల్లా కవులు వర్గం:పేరు మార్చుకున్న తెలంగాణ వ్యక్తులు వర్గం:మెదక్ జిల్లా గాయకులు
వి. ఎన్. ఆదిత్య
వి. ఎన్. ఆదిత్య  ఒక తెలుగు సినీ దర్శకుడు, రచయిత, నిర్మాత. ఇతడు పలు విజయవంతమైన చిత్రాలను రూపొందించాడు.
నేపథ్యము
1972 ఏప్రిల్ 30న ఏలూరులో జన్మించాడు. ఇతడి చిన్నతనంలో వీరి నాన్నగారి ఉద్యోగరీత్యా చాలా వూళ్ళు తిరిగారు, నాన్నగారు స్టేట్ బాంక్ లో పనిచేసే వారు. ఇతడికి చాలా కాలం తెలీనిదీ, ఇతడు సినిమా రంగంలోకి వచ్చాకనే తెలిసిందీ ఏమిటంటే.. ఇతడి నాన్న గారికి ఆయన చిన్నతనంలోనే ఆదుర్తి సుబ్బారావు గారి వద్ద అసిస్టెంటుగా పనిచేసే అవకాశం వచ్చిందనీ, కానీ వీరి తాత గారు ఒప్పుకోకపోవడం వల్ల ఆయన సినిమా రంగానికి వెళ్ళలేక పోయారనీ! అలానే ఇతడి అమ్మ వాళ్ళు భీమవరంలో ఉండగా, సింగీతం శ్రీనివాసరావు గారి మరదలు (ఆయన భార్య చెల్లెలు) గారింట్లో అద్దెకి వుండేవారట. వాళ్ళిద్దరూ బాగా ఫ్రెండ్స్ అట. అలానే సింగీతం గారి పెళ్ళికూడా భీమవరంలోనే జరిగిందట. అంటే ఇతడు పుట్టకముందే అమ్మకీ నాన్నకీ కొద్లో గొప్పో సినిమా రంగానికి చెందిన వాళ్ళతో పరిచయాలున్నాయన్న మాట. మరి ఇతడికి తెలీకుండానే ఆ ఆసక్తి చిన్నతనం నుంచీ కలిగిందేమో చెప్పలేడు కానీ బాగా బాల్యం నుంచే సినిమాలంటే విపరీతమైన ఆసక్తి వుండేది.
అప్పట్లో అంటే 1980 దశకం మొదట్లో సినిమా తప్ప వేరే వినోద సాధనమేమీ ఉండేది కాదు. సాయంకాలం ఆరు దాటిందంటే సినిమా చూడడం ఒక్కటే పెద్ద వినోద కార్యక్రమం. చిన్నప్పటినుంచే సినిమాలు విపరీతంగా చూసే వాడు. నాన్న గారు బేంకు ఆఫీసర్ అవడం మూలాన, ఏ ఊరు వెళ్ళినా సినిమా హాలు వాళ్ళకి లోను ఇవ్వడం మూలానో, మరే విధంగానో వాళ్ళతో మంచి పరిచయాలుండేవి. ఇంక వీరికి సినిమా చూడడం అతి సులభమయ్యేది. ఒకే థియేటర్లో ప్రతి రోజూ అదే అటని అదే సీటులో కూర్చుని చూసిన సంఘటనలు కోకొల్లలు. జంగారెడ్డి గూడెం అనే వూళ్ళో ఐతే వరుసగా 18 రోజులు లవకుశసినిమాని, ప్రతిరోజూ మొదటి ఆటని ఒకే సీటులో కూర్చొని చూశాడు, దానికి వరుసనే అల్లుడు పట్టిన భరతం మరో 4 రోజులు. మొత్తం 22 రోజులు వరుసగా ప్రతి ఫస్ట్ షోకీ ఆ హాలు దగ్గరే వున్నాడన్నమాట. అమ్మ ఏదైనా పనిమీద వూరెళ్లే ఇంక నాన్న గారు వీరిని (ఇతడూ, అన్నయ్యలిద్దరూ) హేండిల్ చెయ్యలేక సినిమా హాలుకి తీసుకెళ్ళి కూర్చో బెట్టేవారు.
ఇలా సినిమాలు చూసీ, చూసీ సినిమాలు తప్ప మరో ప్రపంచం వున్నట్లు తెలిసేది కాదు. పోలిక చెప్పాలంటే ఆటలో చిన్నప్పటి సిద్దార్థ కేరక్టరే ఇతడిది. నోరు తెరిస్తే సినిమా మాటలు, కూని రాగం తీస్తే సినిమా పాటలు.ఏడవ తరగతిలో ఉండగా నాగభూషణం గారనే మాస్టారి వద్ద ట్యూషన్ చదువుతుండేవాడు. ఆయనే వీరి స్కూల్లో మాస్టారు కూడా. సాధారణంగా స్కూలు మాస్టారి వద్దనే ట్యూషన్ కూడా చదివితే కాస్త చనువుగా ఉంటారు కదా. ఒకసారి లెక్కలు ట్యూషన్ క్లాసులో, మధ్యలో ఖాళీ వస్తే, నోట్ బుక్ లో ఒక బొమ్మగీశాడు. అమ్మా, నాన్నా పేరు పెట్టి అటూ ఇటూ పార్వతీ పరమేశ్వరుల బొమ్మలు గీసి, కింద పూలూ, కొబ్బరిచిప్పలూ, పండు.వెండితెరా.గీసి ఒక బేనర్ లాగా గీశాడు. మేస్టారు చూసి ఇదేమిట్రా అంటే ఇది నా సినిమా బేనర్ మాస్టారు.. అన్నాడు. సినిమాలంటే అంత పిచ్చి ఏమిట్రా..ఏం చేస్తావు సినిమాల్లోకి వెళ్ళీ?' అన్నారు. ఏమిటేమిటి సార్.సినిమా తీస్తాను. అన్నాడు రెట్టిస్తూ, సినిమా తీయడమంటే ఏమిట్రా అంటే.. అదే మాస్టారు..సినిమా తియ్యడమంటే తీసెయ్యడమే. అన్నాడు. ఏడవ తరగతిలో అంతకంటే ఏం తెలుస్తుంది. 'ఒరేయ్..సరే పద. నిన్ను సినిమాకి తీసుకెళ్ళి సినిమా తియ్యడమంటే ఏమిటో చెప్తాను ' అని ఇతడిని ఆయన సైకిల్ మీదనే కోర్చోబెట్టి 'అప్పుచేసి పప్పుకూడు' సినిమాకి తీసుకెళ్ళారు. (అఫ్కోర్స్. ఆ తరువాత వీళ్ళ అమ్మచేతిలో చివాటు కూడా తిన్నారనుకోండీ..) టైటిల్స్ వచ్చేప్పుడు ఒక్కో పేరే ఫాలో అవుతూ..ఒక్కో విభాగము ఏమి చేస్తుందో వివరంగా చెప్పారు. అప్పుడు డిసైడై పోయాడు..ఎప్పటికైనా సినిమా దర్శకుడిగా పేరు తెచ్చుకోవాలని ఈ విధంగా మొదలైన సినిమా పిచ్చి, వయసుతో బాటు పెరిగిందే తప్ప ఎక్కడా తగ్గుముఖం చూపించలేదు.
సినీరంగ ప్రవేశము
వీళ్ళ నాన్నగారి పాత ఫ్రెండ్ రావి కొండలరావు గారిని కలిసి దాదాపు ఏడెనిమిది నెలల పాటూ స్వాతి ముత్యంలో కమల్ హసన్ లాగా వెంటపడి బతిమాలాడు, ఎలాగైనా సినిమాల్లో దర్శకత్వ శాఖలో అవకాశం కల్పించమని. చివరికి బి.ఎస్సీ ఫైనల్ పరీక్షలు రాశాక, ఆయన సిఫారసుతో, బృందావనం సినిమాకి సింగీతం శ్రీనివాస రావుగారి వద్ద శిక్షణకు చేరాడు. విజయా పిక్చర్స్ వారు మళ్ళీ సినిమాలు తీద్దామని నిర్ణయించాక మొదలైన బృందావనం ఇతడికి సినీ పరిశ్రమని పరిచయం చేసిన మొదటి సినిమా. ఆ సినిమా నిర్మాణంలో ఎప్పుడూ కెమేరా వెనకాలే ఉండి, సింగీతంగారు ఏ షాట్ ఎలా తీస్తున్నారో పరిశీలించేవాడు. ఇతడి ఆసక్తికి, కష్టపడే మనస్తత్వానికీ ఆయన చాలా అభినందించి ఇతడి మీద ప్రత్యేక అభిమానం చూపించేవారు. ఆ సినిమా అయ్యాక విజయవాడ వచ్చేశాడు.
బి.ఎస్సీ పరీక్షలు తెలిసే రోజు వచ్చింది. పరీక్షలో పాసైతే ఇంట్లో వాళ్ళని ఒప్పించీ, లేదంటే ఇంట్లో చెప్పకుండానూ మద్రాసు వెళ్ళిపోదామని బ్యాగులో అన్నీ సర్దుకుని కాలేజీకి వెళ్తే, ఫసుక్లాసులో పాసయ్యాడని తెలిసింది. ఇంటికి వచ్చేసి, అమ్మకీ నాన్నకీ తన నిర్ణయం చెప్పాడు, సినిమాల్లో దర్శకత్వ శాఖలో సెటిలవ్వాలని ఉందని. నాన్నగారైతే నీ భవిష్యత్తు.నీ ఇష్టం.' అన్నారు కానీ అమ్మకి ఇతడిని సివిల్ సర్వీసెస్ ఆఫీసర్ గా చూడాలని ఉండేది. ఎలాగైనా సివిల్ సర్సీసెస్ పరీక్షలు రాయమని నచ్చజెప్ప చూసింది.''ఈ సినిమాలు అనేవి మనకేమీ తెలీదు. మనకెవరూ గాడ్ ఫాదర్స్ కానీ, లోతుపాతులు తెలిసి త్రోవ చూపించే వాళ్ళు కానీ ఎవరూ లేరు. పైగా అక్కడ బోలెడన్ని రాజకీయాలు ఉంటాయంటారు. నువ్వు ఎంత వరకూ సక్సెస్ ఔతావో తెలీదు. అక్కడ సక్సెస్ ఔతాడనడానికి ఆధారాలేమీ లేవు. అదే సివిల్ సర్వీసెస్ రాస్తే ఒకటి కాకపోతే మరోటి ఖచ్చితంగా ఉద్యోగం దొరుకుతుంది. నీ భవిషత్తుకి భరోసా ఉంటుందీ' అని అమ్మ ఇతడిని ఒప్పించాలని చూసింది. కానీ ఇతడి నిర్ణయం మారలేదు. ఎంతమంది చెప్పినా ఇతడి మనసు మాత్రం వాళ్ళ మాట వినలేదు. చివరికి అమ్మతో ఒక ఒప్పందానికి వచ్చాడు ''అమ్మా నా కిప్పుడు 20 ఏళ్ళు కదా. కచ్చితంగా 5 సంవత్సరాలు నన్నొదిలెయ్. నాకు 25 సంవత్సరాలు వచ్చే సరికి డైరెక్టర్ని కాలేకపోతే, వెనక్కి వచ్చేసి నువ్వన్నట్లే సివిల్ సర్వీసెస్ పరీక్షలు రాస్తాను. అప్పటికి ఇంకా మూడేళ్ళు ఛాన్సు ఉంటుంది కాబట్టి ఏదో ఒక ఉద్యోగం తెచ్చుకోగలను '' అని చెప్పి మద్రాసు వెళ్ళిపోయాడు.
మళ్ళీ సింగీతంగారి వద్దనే భైరవద్వీపానికి సహాయకుడుగా చేరాడు. 1993 లో అసిస్టెంట్ డైరెక్టర్గా తెరమీద ఇతడి పేరు పడిన మొదటి సినిమా భైరవద్వీపం. అక్కడినుంచీ ఐదు సంవత్సరాలపాటు వివిధ దర్శకుల వద్ద దర్శకత్వశాఖలో సహాయకుడిగా చేశాడు. కె.ఎస్. సేతుమాధవన్ గారి వద్ద కమల్ హసన్ నమ్మవారు సినిమాకి అసోసియేట్ గానూ, పి.వాసు వద్ద రజనీ కాంత్ ఉబైపాళి కి అపెంటిస్ గానూ, చేశాను. తరువాత జయంత్ సి.పరన్ది గారి వద్ద ప్రేమించుకుందాం రా, బావగారూ బాగున్నారా, ప్రేమంటే ఇదేరా సినిమాలకీ పనిచేశాడు.
మొదటి సినిమా
చివరికి 1998 లో సరిగ్గా అమ్మకి మాట ఇచ్చిన ప్రకారం సొంతంగా దర్శకత్వం వహించే అవకాశం తెచ్చుకోగలిగాడు. మొట్టమొదటగా ఇతడి దర్శకత్వంలో మొదలు కావాల్సిన సినిమా పేరు నువ్వంటే నాకిష్టం (ఇ.వి.వి.గారి సినిమాకీ, అప్పట్లో ఇతడు ప్లాన్ చేసిన సినిమాకీ ఏమీ పోలికలు లేవు). అప్పట్లో సీతారాముల కల్యాణం సినిమాలో హీరో గా చేసిన వెంకట్ హీరోగానూ, కన్నడ, మళయాళీ సినిమాల్లో నటిగా స్థిరపడిన మాన్య హీరోయిన్గా సిన్మా ప్లానింగ్ జరిగింది. లో బడ్జెట్ లో, సింగిల్ షెడ్యూల్ లో, 50 లక్షలకి సినిమా పూర్తి చేసి, 30 లక్షలు పబ్లిసిటీకి ఖర్చు పెట్టి సిన్నా ఎలాగైనా సూపర్ హిట్ అయేలా చూసే బాధ్యత నాదీ అని నిర్మాత కి భరోసా ఇచ్చాడు. కథని పరుచూరి సోదరులకీ, త్రివిక్రమ్ శ్రీనివాస్కి కూడా చెప్పి వారి సలహాలతో మెరుగులుదిద్ది పకడ్బందీగా తయారు చేసుకున్నాడు. మొదటి సినిమా చిన్నదే ఐనా నిర్మాతకి లాభాలు తెచ్చిపెట్టేలా తీస్తే దర్శకుడిగా నేను తొందరగా నిలదొక్కుకోగలను అని ఇతడి అంచనా. ఆర్.పి. పట్నాయక్ కి అదే మొదటి సినిమా కావల్సింది. చక్కటి ట్యూన్స్ కూడా సిద్దంచేసుకున్నారు (దానికోసం చేసిన నువ్వంటే నా కిష్టమనీ..  అనే పాటను తరుణ్ హీరోగా వొచ్చిన నువ్వు లేక నేను లేను అనే చిత్రంలో ఉపయోగించడం జరిగింది).అన్నింటికీ ముందు సరేనన్న నిర్మాత షూటింగ్ వారం రోజులున్నందనగా కొత్త షరతు పెట్టాడు. అదేమిటంటే 'ముందుగా ఒక వారం షూటింగ్ చెయ్యండి. ఎలావస్తుందో చూసి, బాగా ఆడుతుందనుకుంటే కంటిన్యూ చేస్తాను ' అన్నారు. సినిమా పూర్తయ్యాక చూస్తేనే విడుదల ఐతే తప్ప ఎలా ఆడుతుందో ముందుగా ఎవ్వరూ అంచనా వెయ్యలేరు. అలాంటిది వారం రోజుల షూటింగ్తో బాగుందో లేదో ఎలా చెప్పగలరు? పైగా చిన్న సినిమాల లైఫ్ ఎలా ఉంటుందో గమనిస్తున్నాడు. ఒకసారి ఆగిందంటే మళ్ళీ మొదలు కావడం కష్టం. అందుకే ఆ ప్రోజెక్ట్ తో ముందుకి వెళ్ళలేదు. ఆ విధంగా మొదలు కాకుండానే ఆగిపోయింది, ఇతడి మొదటి సినిమా ఔతుందనుకున్న నువ్వంటే నాకిష్టం ! ఆగిపోయినా కానీ సినిమాకి ముందుగానే సినిమా న్యూస్ పత్రికల్లో వచ్చింది. అమ్మకిచ్చిన మాట ప్రకారం 5 సంవత్సరాల్లో (1993–1998) దర్శకుడిగా పేపర్లలో పేరు చూసుకోగలిగాడు. ఇంటికి వెళ్ళినప్పుడు అమ్మకి ఇదే చెప్పి అన్నమాట నిలబెట్టుకున్నానని సమర్థించుకున్నాడు. అప్పటికే ఇంక ఇతడిని సినిమా వాడిగా జమ కట్టేశారు కాబట్టి ఇంట్లో వాళ్ళు ఇతడేం చెప్పినా విని ఊరుకున్నారే తప్ప అంత సీరియస్ గా తీసుకోలేదు. మళ్ళీ సంవత్సరంన్నర గాప్ వచ్చింది. హైదరాబాదులోనే ఉంటూ కథలు తయారు చేసుకోవడం ప్రారంభించాడు. ఆ సమయంలో దాదాపు ఒక డజన్ మంది నిర్మాతలకి తను తయారు చేసిన కథలు వినిపించడం జరిగింది. మధ్యలో పరిశ్రమతో టచ్ పోకుండా వుంటుందని రావోయి చందమామ సినిమాకి మధ్యలో నుంచీ జయంత్ గారి వద్ద జాయిన్ అయ్యూడు. అలానే అమెరికా ఆంధ్రులు తీసిన అటు అమెరికా ఇటు ఇండియా అనే సినిమాకి కూడా సిరివెన్నెల గారి సిఫారసు మీద సహాయకుడిగా గుమ్మలూరి శాస్త్రి గారి వద్ద చేశాడు. ఆ సినిమాకి అమెరికాలో పనిచేయడం ఒకమంచి అనుభవం. కెమేరా మేన్ టామ్ ఏంజలోతో కలిసి సినిమా స్కోప్ సినిమాకి యాంగిల్స్ సెట్ చేయడం, లైటింగ్ సెన్స్ లాంటివన్నీ సరిగా వుండేలా చూడడం..అదొక గొప్ప అనుభవం. ఆ సినిమా ఐపోయాక తిరిగి ఇండియా వచ్చేశాడు. అప్పటికి ఎమ్. ఎస్ రాజు దేవీపుత్రుడు సినిమా తీసి, కొత్తగా ఫేమిలీ ఓరియెంటెడ్ ప్రేమకథ తియ్యాలని చూస్తున్నారు. లోగడ మహేష్ బాబు, వెంకటేష్ల కోసం కథలు తయారుచేసేప్పుడు ఎస్.గోపాల రెడ్డి గారితో మంచి అనుబంధం ఏర్పడింది. దానివల్ల ఆయన ఇతడిని ఎమ్.ఎస్ రాజు గారికి సిఫారసు చేయడం, ఆయనతో కలిసి మనసంతా నువ్వే సినిమా చేయడంజరిగింది. కథకంటే ట్రీట్మెంట్ కి ఎక్కువ ప్రాధాన్యత వున్న మొదటి సినిమాని ఇతడు ఛాలెంజింగ్ గా తీసుకున్నాడు. ఆ సినిమా ఘనవిజయం సాధించి తెలుగు చిత్ర పరిశ్రమలో ఇతడి స్థానాన్ని సుస్థిరం చేసింది .
బయటి లంకెలు
వర్గం:తెలుగు సినిమా దర్శకులు వర్గం:1972 జననాలు వర్గం:తెలుగు సినిమా నిర్మాతలు వర్గం:తెలుగు సినిమా రచయితలు వర్గం:పశ్చిమ గోదావరి జిల్లా సినిమా రచయితలు వర్గం:పశ్చిమ గోదావరి జిల్లా సినిమా దర్శకులు వర్గం:పశ్చిమ గోదావరి జిల్లా సినిమా నిర్మాతలు
బోర్లకుంట వెంకటేశ్ నేత
బోర్లకుంట వెంకటేశ్‌ నేతకాని తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర సమితి పార్టీ తరపున 2019లో జరిగిన పార్లమెంట్ ఎన్నికల్లో పెద్దపల్లి నియోజకవర్గం నుండి ఎంపీగా గెలిచాడు.
జననం, విద్యాభాస్యం
బోర్లకుంట వెంకటేశ్‌ నేత 1976, జూన్ 16న బోర్లకుంట రాజాం, లింగమ్మ దంపతులకు తెలంగాణ రాష్ట్రం, ఆదిలాబాద్ జిల్లా, తిమ్మాపూర్ గ్రామంలో జన్మించాడు. ఎంకాం, ఎల్ఎల్ఎం పూర్తిచేసిన ఆయన ఉస్మానియా యూనివర్సిటీ నుండి 2015లో `సివిల్ సర్వీస్ సిస్టమ్ ఇన్ ఇండియా`, యుకె, యుఎస్ఎ- రాజ్యాంగ దృక్పథాల తులనాత్మక అధ్యయనం అనే అంశంపై పి.హెచ్.డి. పూర్తి చేశాడు.
వ్యక్తిగత జీవితం
వెంకటేష్ కు 2006, నవంబరు 26న శ్రీలక్ష్మీతో వివాహం జరిగింది. వారికి ఒక కుమారుడు, ఒక కుమార్తె ఉన్నారు. రాజకీయాలలో చేరకముందు ఎక్సైజ్ విభాగంలో డిప్యూటీ డైరెక్టర్ గా విధులు నిర్వహించాడు.
ఇతర వివరాలు
యుకె, యుఎస్ఎ మొదలైన దేశాలు పర్యటించాడు.
మూలాలు
వర్గం:ఆదిలాబాదు జిల్లా వ్యక్తులు వర్గం:ఆదిలాబాదు జిల్లా రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:1976 జననాలు వర్గం:17వ లోక్‌సభ సభ్యులు వర్గం:తెలంగాణ నుండి ఎన్నికైన లోక్‌సభ సభ్యులు
గెహనా వశిష్ట్
గెహనా వశిష్ట్‌ భారతదేశానికి చెందిన మోడల్‌, సినిమా నటి. ఆమె `ఫిల్మ్ దునియా` సినిమాతో హిందీ సినీరంగంలోకి అడుగుపెట్టి 2007లో తెలుగు విడుదలైన 'ఆపరేషన్ దుర్యోధన' సినిమాలో ఐటెమ్‌ సాంగ్‌ నటించి 'ఆపరేషన్ దుర్యోధన 2', 'అనుకున్నది ఒకటి అయినది ఒకటి', 'నమస్తే', '33 ప్రేమ కథలు','ఐదు','ప్రేమించు పెళ్లాడు', 'బీటెక్‌ లవ్‌ స్టోరీ'వంటి పాలు తెలుగు సినిమాల్లో ఐటెమ్‌ సాంగ్స్ చేసింది.
వివాదాలు
మంబైలోని మలాడ్ ఏరియాలోని ఓ బంగ్లాలో సాగుతున్న పోర్న్ వీడియో రాకెట్‌ కేసుతో నటి గెహ్నా వశిష్ట్ సంబంధం ఉండటంతో పోలీసులు ఆమెను 2021 ఫిబ్రవరిలో అరెస్ట్ చేశారు.
బయటి లింకులు
వర్గం:హిందీ సినిమా నటీమణులు వర్గం:1988 జననాలు
కాంగ్రీ భాష
కాంగ్రీ అనేది ఉత్తర భారతదేశంలో, ప్రధానంగా కాంగ్రా, ఉనా, హిమాచల్ ప్రదేశ్‌లోని హమీర్‌పూర్‌లోని కొన్ని ప్రాంతాలలో అలాగే పంజాబ్‌లోని గురుదాస్‌పూర్, హోషియార్‌పూర్ జిల్లాల్లో మాట్లాడే ఇండో-ఆర్యన్ భాష. పంజాబ్‌లోని పాకిస్తానీ ప్రజలు కూడా కాంగ్రీ మాట్లాడతారు. ఇది కాంగ్రా లోయ ప్రజలతో ముడిపడి ఉంది. 1996 నాటికి మాట్లాడేవారి సంఖ్య 1.7 మిలియన్లుగా అంచనా వేయబడింది, 2011 జనాభా లెక్కల్లో తమ మొదటి భాషను కాంగ్రీగా నివేదించిన వారు 1.17 మిలియన్లు మంది.
ఇండో-ఆర్యన్‌లో దాని ఖచ్చితమైన స్థానం చర్చకు లోబడి ఉంది. కొంతమంది పండితులు పశ్చిమాన మాట్లాడే డోగ్రీ భాష మాండలికంగా వర్గీకరించారు, మరికొందరు తూర్పున మాట్లాడే పహారీ రకాలు : మాండేలీ, చంబేలీ, కుల్లూయ్‌లతో సన్నిహితంగా ఉండటానికి దాని అనుబంధాన్ని చూశారు.
లిపి
భాష యొక్క స్థానిక లిపి టక్రి లిపి, కానీ ఇప్పుడు ప్రజలు దేవనాగరి లిపిలో కాంగ్రీ భాషను వ్రాస్తారు.
టోన్
కంగ్రీ అనేది పంజాబీ, డోగ్రీ వంటి టోనల్ భాష, అయితే డోగ్రీ లేదా పంజాబీతో పోల్చినప్పుడు కంగ్రీలో టోన్‌ల కేటాయింపు భిన్నంగా ఉంటుంది. పరిసర భాషా రకాలు (కాంగ్రీతో సహా) చాలా వరకు స్వరం, ఆశించిన ప్రతిబంధకాలు లేవు (JC శర్మ 2002, మసికా 1993). ఈ భాషలలో స్వరంతో కూడిన, ఆశించిన అడ్డంకి (లేదా /h/) కలిగి ఉన్న హిందీ కాగ్నేట్ పదాలు టోనల్‌గా మారతాయి. కాంగ్రీ, పంజాబీ/డోగ్రీల మధ్య గమనించదగ్గ మరో వ్యత్యాసం ఏమిటంటే, ఈ రూపాలు కంగ్రీలో స్వర హల్లులుగా కనిపిస్తాయి, కానీ పంజాబీ/డోగ్రీలో స్వరరహిత హల్లులుగా ఉంటాయి. అంటే, కాంగ్రీ ఆకాంక్షను కోల్పోయింది (స్వరం పొందడంలో), కానీ పంజాబీ/డోగ్రీ ఆకాంక్ష, గాత్రం రెండింటినీ కోల్పోయింది. ఇవి పాశ్చాత్య (పంజాబ్ లేదా జమ్మూ & కాశ్మీర్)లో ఉద్భవించి బయటికి విస్తరించిన ప్రత్యేక ఆవిష్కరణలు కావచ్చు. ఆకాంక్ష కోల్పోవడం ( స్వరం పొందడం) మూడు భాషల్లో పూర్తిగా గ్రహించబడింది, అయితే గాత్రం కోల్పోవడం ఇంకా కాంగ్రీకి చేరుకోలేదు.
స్థితి
ఈ భాషను సాధారణంగా పహారి లేదా హిమాచలీ అని పిలుస్తారు. యునైటెడ్ నేషన్స్ ఎడ్యుకేషన్, సైంటిఫిక్ అండ్ కల్చరల్ ఆర్గనైజేషన్ (UNESCO) ప్రకారం, ఈ భాష అంతరించిపోతున్న వర్గానికి చెందినది, అంటే చాలా మంది కంగ్రీ పిల్లలు ఇకపై కంగ్రీని మాతృభాషగా నేర్చుకోవడం లేదు.
బాహ్య లింకులు
వర్గం:భారతదేశ భాషలు వర్గం:ఉత్తర ఇండో-ఆర్యన్ భాషలు వర్గం:హిమాచల్ ప్రదేశ్ భాషలు వర్గం:కాంగ్రా, హిమాచల్ ప్రదేశ్ వర్గం:డోగ్రీ భాష వర్గం:భారతదేశంలో అంతరించిపోతున్న భాషలు
శెట్టిబలిజ
శెట్టిబలిజఅనే కులం ఆంధ్రప్రదేశ్ లో వెనుకబడిన తరగతులకు చెందినవారు. మీరు బీసీ-బి విభాగానికి చెందుతారు.ఈ కులస్థులను శెట్టి,శెట్టిగారు  వంటి పేర్లతో పిలుస్తారు. ఈ కులాన్ని శెట్టిబలిజ, శెట్టికుల లేదా ఇంద్ర వంటి పేర్లతో కూడా వ్యవహరిస్తుంటారు.వీరు ఆంద్రప్రదేశ్ రాష్ట్రంలో తూర్పు గోదావరి, పశ్చిమ గోదావరి, కృష్ణా, విశాఖపట్నం జిల్లాల్లో అధికంగా కనిపిస్తారు;  2002లో ఈ కులాన్ని భారత ప్రభుత్వం వెనుక బడిన కులంగా గుర్తించింది. ఆర్థికంగా, విద్యాపరంగా వెనుకబడిన వర్గంగా గుర్తించారు.
మూలాలు
వర్గం:కులాలు
ఉపాధ్యాయుల
ఉపాధ్యాయుల తెలుగువారిలో కొందరి ఇంటిపేరు. దీనికి మూలం: ఉపాధ్యాయుడు.
బయోస్
బయోస్ (BIOS) అనగా బేసిక్ ఇన్పుట్ అవుట్పుట్ సిస్టమ్. బయోస్ అనేది కంప్యూటర్ తయ్యారవడానికి వివిధ పరికరాలను గుర్తించడానికి, నియంత్రించడానికి కంప్యూటర్ యొక్క మదర్‌బోర్డు చిప్ పై పొందుపరచబడిన ఒక కంప్యూటర్ ప్రోగ్రామ్. BIOS యొక్క ఉద్దేశం కంప్యూటర్‌కు ప్లగ్ కనెక్ట్ చేసిన అన్ని వస్తువులు సరిగా పని చేయగలవని నిర్ధారించడం. బయోస్ కంప్యూటరుకు జీవమును తెస్తుంది, ఈ బయోస్ పదం గ్రీకు పదం βίος నుండి వచ్చింది, బయోస్ అంటే "జీవితం".
బూటింగ్ అప్
"బూటింగ్ అప్" అనేది కంప్యూటర్ ను మొదట ఆన్ చేసినప్పుడు కంప్యూటర్ ఉపయోగపడేలా సిద్ధపరచే పూర్తి ప్రక్రియ. కంప్యూటర్ టర్న్ ఆన్ అయినప్పుడు బయోస్ ప్రారంభమవుతుంది, పవర్-ఆన్ సెల్ఫ్ టెస్ట్ (POST) అమలవుతుంది. పవర్-ఆన్ సెల్ఫ్ టెస్ట్ (POST) సమయంలో బయోస్ కంప్యూటర్ ప్రాసెసర్, మెమోరీ, వీడియో కార్డు, ఇతరత్రా వంటి వివిధ పరికరాలు కంప్యూటర్ లో ప్రస్తుతం ఉన్నాయా, అవి పనిచేస్తున్నాయా అని నిర్ధారించుకోవడానికి తనిఖీ చేస్తుంది. ఒకసారి POST విజయవంతంగా పూర్తయితే, ఆపరేటింగ్ సిస్టమ్ లోడ్ కోసం BIOS సాధారణంగా కంప్యూటర్ హార్డ్ డ్రైవ్ లో ఉండే ఆపరేటింగ్ సిస్టమ్‌పై కన్నెస్తుంది. బయోస్ ఆపరేటింగ్ సిస్టమ్‌ను కనుగొనగానే లోడ్ ప్రారంభమవుతుంది. ఈ సమయంలో, ఆపరేటింగ్ సిస్టమ్‌ సిస్టమ్‌ యొక్క నియంత్రణను తీసుకుంటుంది.
వర్గం:సాఫ్ట్‌వేర్లు వర్గం:బయోస్
అన్నమయ్య పదకోశం
అన్నమయ్య పదకోశం (తాళ్లపాకకవుల సంకీర్తన నిఘంటువు) ఆచార్య రవ్వా శ్రీహరి సంకలనం చేసిన పదకోశం. దీనిని తిరుమల తిరుపతి దేవస్థానములు వారు 2012లో ముద్రించారు.
అన్నమాచార్యుడు తొలి తెలుగు వాగ్గేయకారుడు, పదకవితా పితామహుడు. ఇతడు తన పదహారవ యేటనే తిరుమలలో వెలసిన శ్రీ వేంకటేశ్వరస్వామి సాక్షాత్కారాన్ని పొంది తన్మయుడై రోజుకొక్కటి చొప్పున సుమారు 32, 000 సంకీర్తనలు రచించాడు. వీనిలో మనకు లభించినవి 14, 358 మాత్రమే. అన్నమయ్య కుమారుడు పెదతిరుమలాచార్యుడు ఈ సంకీర్తనలు అన్నింటిని రాగి రేకులపై చెక్కించి అమూల్యమైన సంకీర్తన సాహిత్యాన్ని మనకు అందించాడు. అన్నమయ్య సంకీర్తనల్లోని భాష ఎంతో విలక్షణమైనది. ఇతడు ప్రజల వ్యవహారంలో వున్న తెలుగు భాషకు పట్టంకట్టిన మహానుభావుడు. తన సంకీర్తనల ద్వారా భక్తిభావాన్ని సామాన్య ప్రజల్లో కూడా వ్యాప్తి చేయాలనే లక్ష్యమే ఇందుకు ముఖ్య కారణం. ఒక విధంగా అన్నమయ్య తొట్టతొలి వ్యావహారిక భాషోద్యమ నిర్మాత అని చెప్పవచ్చు. భాషా వ్యవహారానికి జీవం పోసే ప్రాంతీయ మాండలిక పదాలను వాడి వాటిని మనకు గుర్తుచేశాడు. కొన్ని సంస్కృత పదాలకు అచ్చతెలుగు పదాలను సృష్టించి భాష విషయంలో తన సృజనశక్తిని ప్రకటించుకున్నాడు. అన్యభాషా పదాలను కూడా స్వీకరించాడు. తన సంకీర్తనలలో అన్నమయ్య ఎన్నో భాషా విశేషాలతో రచనలు చేశాడు.
అన్నమయ్య సాహిత్యంలో విశేషకృషి చేసిన వేటూరి ప్రభాకర శాస్త్రి, గౌరిపెద్ది రామసుబ్బశర్మ, వేటూరి ఆనందమూర్తి మొదలైన పండితులు కొన్ని పదాలకు అర్ధనిర్ణయం చేసారు. కాని ఇంకా అర్ధనిర్ణయం చేయాల్సిన పదాలు ఎన్నో మిగిలివున్నాయి. తిరుమల తిరుపతి దేవస్థానం వారి కృషివలన ఇటీవల అన్నమయ్య కీర్తనలకు దేశంలో విశేష ప్రచారం జరుగుతున్నది. విశ్వవిద్యాలయాల్లో కూడా అన్నమయ్య సాహిత్యంపై విస్తృతంగా పరిశోధనలు జరుగుతున్నాయి. ఈ సందర్భంలో అన్నమయ్య సాహిత్యాన్ని చక్కగా అర్ధం చేసుకోవడానికి వీలుగా అన్నమయ్య వాడిన విశేషపదాలకు అర్ధ వివరణలు చూపే నిఘంటువు తయారుకావలసిన అవసరాన్ని ఎంతోమంది పండితులు వెలిబుచ్చారు.
2004లో రచయిత శ్రీహరి నిఘంటువు పేరుతో సూర్యారాయాంధ్ర నిఘంటువు శేషాన్ని ప్రకటించారు. అందులో కొన్ని పదాలకు అర్ధవివరణ ఇవ్వడం జరిగింది. కానీ మిగిలిన పదాలు ఇంకా ఎన్నో ఉన్నాయి. వాటిని అన్నింటికీ ప్రత్యేకంగా ఒక నిఘంటువును కూర్చాలని కాంక్షించి ప్రథమ ప్రయత్నంగా 29 సంపుటాల్లోని సంకీర్తనల్లోని క్లిష్టమైన పదాలను అన్నింటిని కార్డులపై వ్రాయడం ప్రారంభించారు. ఆయా పదాల అర్ధనిర్ణయం కోసం వివిధ నిఘంటువులు, ఆధారాల సహాయంతో నిఘంటువు నిర్మాణాన్ని కొనసాగించారు. అప్పటి తి.తి.దే. కార్యనిర్వహణాధికారులు డా. కె. వి. రమణాచారి గారు ఇలాంటి బృహత్కార్యం దేవస్థానం జరిగితే సముచితంగా ఉంటుందని భావించి కావసిన సహాయ సంపత్తిని సమకూరుస్తూ నిఘంటు నిర్మాణ బాధ్యతను రచయితకు అప్పగించారు.
వర్గం:నిఘంటువులు వర్గం:2012 పుస్తకాలు వర్గం:తిరుమల తిరుపతి దేవస్థానముల ప్రచురణలు
సురేందర్ రెడ్డి
సురేందర్ రెడ్డి  ఒక తెలుగు సినిమా దర్శకుడు. అతనొక్కడే సినిమాతో దర్శకుడిగా తెలుగు సినిమారంగంలోకి అడుగుపెట్టాడు.
నేపధ్యం
వీరిది కరీంనగర్ జిల్లా, జమ్మికుంట మండలం, మాచినపల్లి అనే గ్రామం. నాన్న (వీరారెడ్డి) ఇతడి చిన్నతనంలో ఊరికి సర్పంచ్గా వుండేవాడు. వీరిది సంపన్న కుటుంబం. ఆరుగురు సంతానం. ఇతడు నాలుగో వాడు. ఇతడికి ఒక అక్క, ఇద్దరు అన్నయ్యలు, ఇద్దరు చెల్లెళ్ళు. తండ్రి రాజకీయంగా బాగా పలుకుబడి ఉంది. పదో తరగతి వరకూ ఇతడి చదువు సరస్వతీ గురుకుల విద్యాలయంలో సజావుగానే సాగింది. ఇంటర్మీడియట్ నుంచీ చదువు సరిగా సాగలేదు. ఎందుకో చదువుమీద ఆసక్తి పోయింది. డిగ్రీకి మధ్యలోనే గుడ్ బై చెప్పేసి హైదరాబాదు వచ్చేశాడు.
సినీరంగ ప్రవేశం
ఇతడికి ప్రత్యేకంగా నాటకాలు, సాహిత్యం, సినిమాలు అనేవాటిమీద ప్రత్యేకమైన ఆసక్తి పెద్దగా ఏమీ లేదు, కానీ మణిరత్నం ఘర్షణ, వర్మ శివ ఇతడి మీద చాలా ప్రభావం చూపించాయి. సినిమా విజయంలో దర్శకుడికి గల పాత్రనీ, దర్శకుడు తలచుకుంటే సృష్టించగల అద్భుతాలకీ అవి నిదర్శనాలని, అవి చూసినప్పుడే సినిమాల్లోకి వెళ్ళి దర్శకుడిగా పేరు తెచ్చుకోవాలని అనుకునేవాడు.
హైదరాబాదు చేరుకున్నాక గానీ సినిమాల్లో అవకాశం అనేది అంత సులువుకాదని తేలీలేదు. హైదరాబాదు రావడానికి ఇంట్లో వాళ్ళేమీ ఎదురు చెప్పలేదు, కానీ అన్నీ ఉన్న కుటుంబం కదా ఎందుకునువ్విలా వెళ్ళడం అనే ఫీలింగ్ వుండేదేమోకానీ,అతని తల్లిదండ్రులు ఇతడితో ఎప్పుడూ అనలేదు. ఇతడిని డిస్కరేజ్ చెయ్యలేదు. హైదరాబాదులో ఇతని బావ ఒక అపార్ట్‌మెంట్ లో ఉండేవాడు. చేతిలో డబ్బులుంటే అద్దె కట్టే వాడు లేకుంటే లేదు.తనంటూ నిరూపించుకోవాలనీ, సొంతంగా కాళ్ళమీద నిలబడాలని వచ్చాడు, కాబట్టి ఇంట్లోంచి డబ్బులు అడిగి తెప్పించుకోవడం నామోషీగా వుండేది. ఫ్రెండ్స్ సహకారంతోనే వాళ్ళనడగడానికి కూడా ఇబ్బందిగా ఉన్నప్పుడు చేతిలో డబ్బులు సరిపోక సరిగా భోజనం చెయ్యని రోజులుకూడా ఉన్నాయి. అందరూ అన్నీ ఉన్నవాడివి, ఎందుకిలా ఇబ్బందులు పడడం అనేవాళ్ళు. కానీ ఇతడిలో పట్టుదల అన్నింటినీ భరించేలా చేసింది. అప్పట్లోనే తెలుగు చలనచిత్ర పరిశ్రమ మద్రాసు నుంచీ హైదరాబాదుకి వచ్చింది. ఇప్పుడున్నంత సౌకర్యవంతమైన వాతావరణం అప్పట్లో లేదు. ఎవ్వరూ దగ్గరికే రానిచ్చేవారు కాదు.
బయటి లంకెలు
వర్గం:1975 జననాలు వర్గం:తెలుగు సినిమా దర్శకులు వర్గం:కరీంనగర్ జిల్లా సినిమా దర్శకులు
వీరబొబ్బిలి (పాత్ర)
వీరబొబ్బిలి ప్రముఖ పాత్రికేయుడు, రచయిత కె.ఎన్.వై.పతంజలి రాసిన పలు నవలల్లోని కాల్పనిక పాత్ర. రాజుగోరు, వీరబొబ్బిలి, గోపాత్రుడు, పిలక తిరుగుడు పువ్వు నవలల్లో వీరబొబ్బిలి ఒక ముఖ్యమైన పాత్ర. వీరబొబ్బిలి పాత్ర ఒక మాట్లాడే కుక్క. భేషజాలకు పోయి బొబ్బిలి పాత్ర వ్యంగ్యాన్నీ, హాస్యాన్నీ పండిస్తుంది. వీరబొబ్బిలి కావడానికి కుక్కే అయినా మనుషుల్లో జమకట్టుకుంటుంది. పైగా తాను మేలైన కుక్కననీ, మహాజాతైన కుక్కననీ, తాండ్రపాపారాయుడి వారసులింట పుట్టినదాన్ననీ గొప్పగా చెప్పుకుంటుంది.
నవలలు
ప్రముఖ రచయిత, పత్రికా సంపాదకుడు కె.ఎన్.వై.పతంజలి ఈ పాత్ర సృష్టికర్త. 1983లో పతంజలి రచించిన రాజుగోరు నవలలో వీరబొబ్బిలి పాత్ర తొలిసారి కనిపిస్తుంది. ఆపైన వరుస నవలల్లాంటి వీరబొబ్బిలి(1984), గోపాత్రుడు(1992), పిలకతిరుగుడు పువ్వు(1995)ల్లో ఈ పాత్ర కొనసాగింది.
రాజుగోరు
రాజుగోరు నవలలోనే తొలిసారి బొబ్బిలి పాత్రను చిత్రీకరించారు పతంజలి. అలమండ రాజులందరూ సేరీవేటకు వెళ్ళిన సమయంలోనే బొబ్బిలి వేటకుక్క కనుక దాన్నీ తీసుకువెళ్తారు. గోపాత్రుడు బొబ్బిలి తాడు పట్టుకుని వేటజట్టులో ఉంటాడు. ఒంటి పంది దగ్గరకి వచ్చినప్పుడు గోపాత్రుడు వేటజట్టు తప్పిపోయి చెట్టెక్కుతాడు. బొబ్బిలి కూడా వేటజట్టు నుంచి తప్పించుకుని గోపాత్రుణ్ణి కనిపెట్టి వచ్చి తాపీగా కబుర్లు చెప్తుంది. ఒంటి పంది ముట్టెతో కొడుతుందేమోనని భయపడి తిరిగివచ్చిందని తెలిసి గోపాత్రుడు '''చీచీ... బయపడి ఇలాగొచ్చీసీవ? నువ్వేం వేటకుక్కవీ''' అని చీదరించుకుంటాడు. బయ్యవేసి చెట్టెక్కిపోయిన వేటగాడికి నాపాటి కుక్క చాల్దేటి..? అని సమాధానమివ్వడమే కాక '''నీకు వేట కొత్త కాబట్టీ అలాగనీసీవు గానీ ఒంటి పంది మీదికీ, పిల్లల్ని తిప్పుతున్న పెట్టపందిమీదికీ, ఏతు పంది మీదికీ వేటకుక్కలు వెళ్ళకూడదోయీ. ప్రాణాపాయం''' అంటూ తన జాగ్రత్త చెబుతుంది. అప్పుడే ఆ ప్రాంతంలోకే ఒంటి పంది రావడం గమనించి అధాటున చెట్టెక్కి దాక్కుంటుంది. తర్వాత జరిగిన వేటలో తల్లితో పాటు పిల్ల పందుల వెంటపడతారు వేటజట్టు. తల్లితో మనకెందుకు అని పిల్లని వేరుజేసి దానిపై తన ప్రతాపం చూపిస్తుంది. పందిని మొత్తంగా తానే తినాలన్న తహతహతో రాజులు ఈటెతో పొడిచే అవకాశమూ ఇవ్వదు.
లక్షణాలు
వీరబొబ్బిలి పాత్ర జంతువు ఐనా మనుషులతో మాట్లాడుతూ ఉంటుంది. వీరబొబ్బిలి వేటకుక్క. అడవికి వెళ్ళి వేటగాళ్ళతో పాటుగా జంతువులను అదిలించి బెదిరించి చెండాడడం వేటకుక్కల పని. ఐతే బలమైన ఒంటి పంది ఎదురైతే పక్కనే ఉన్న చెట్టెక్కి కూచుంటుంది. బొబ్బిలి శారీరికంగా చాలా బలిష్టమైన కుక్క. ఫకీర్రాజు మాటల్లో ఎనుబోతులాగుంటుంది. మనిషి ఎత్తుండే కుక్కైనా అడవిలో వేటకు భయపడి పారిపోతుంది.
వృత్తి
స్వతాహాగా వేటలో పందిని చూస్తే జడుసుకునే లక్షణమున్నా మామూలు సమయాల్లో మాత్రం ఆ విషయాన్ని ఒప్పుకోదు. మనం కష్టపడి వేటజేసి తేవడమేమిటి, రాజులు దొబ్బితినడమేమిటిని పందుల్ని పట్టడం లేదని చెప్పుకుంటుంది. తనకే భోజనం కావాల్సి వస్తే బంజరుకెళ్ళి కొండగొర్రె మొదలుకొని సింహాన్నైనా పట్టి రోజుకొకటి తినలేనా అనుకుంటూంటుంది. ఇక జన్మతః వేటకుక్కని కనుక కాపలా కుక్కలతో కలవకూడదనీ, కాపలాకాయకూడదనీ దాని నియమం పెట్టుకుంటుంది. పైగా ఇంటికి దొంగ వస్తే కాపలా కుక్క కాదు కనుక అతనిపై అరవకుండా సహకరించి దొంగ తిండి పంచుకుంటుంది.